CELEX: 32022D0124
Language: lt
Date: 1643068800000
Title: Tarybos sprendimas (ES) 2022/124 2022 m. sausio 25 d. dėl Protokolo, kuriuo iš dalies keičiamas Europos bendrijos bei jos valstybių narių ir Jungtinių Amerikos Valstijų oro susisiekimo susitarimas, sudarymo Europos Sąjungos vardu

2022 1 31   
               
               
                  LT
               
               
                  Europos Sąjungos oficialusis leidinys
               
               
                  L 20/38
               
            
         TARYBOS SPRENDIMAS (ES) 2022/124
         2022 m. sausio 25 d.
         dėl Protokolo, kuriuo iš dalies keičiamas Europos bendrijos bei jos valstybių narių ir Jungtinių Amerikos Valstijų oro susisiekimo susitarimas, sudarymo Europos Sąjungos vardu
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo, ypač į jos 100 straipsnio 2 dalį kartu su 218 straipsnio 6 dalies a punktu,
         atsižvelgdama į Europos Komisijos pasiūlymą,
         atsižvelgdama į Europos Parlamento pritarimą (1),
         kadangi:
         
                     (1)
                  
                  
                     remiantis Tarybos ir Taryboje posėdžiavusių Europos Sąjungos valstybių narių Vyriausybių atstovų sprendimu 2010/465/ES (2)2010 m. birželio 24 d. buvo pasirašytas Protokolas, kuriuo iš dalies keičiamas 2007 m. balandžio 25 ir 30 d. pasirašytas Europos bendrijos bei jos valstybių narių ir Jungtinių Amerikos Valstijų oro susisiekimo susitarimas, (toliau – Protokolas) su sąlyga, kad jis bus sudarytas vėliau;
                  
               
                     (2)
                  
                  
                     Protokolą ratifikavo visos valstybės narės, išskyrus Kroatijos Respubliką. Kroatijos Respublika turi prisijungti prie Protokolo pagal 2012 m. Stojimo akto 6 straipsnio 2 dalį;
                  
               
                     (3)
                  
                  
                     Protokolas turėtų būti patvirtintas;
                  
               
                     (4)
                  
                  
                     Sprendimo 2010/465/ES 5 straipsnis dėl informacijos, kurią teikia valstybės narės, turėtų būti nebetaikomas nuo šio sprendimo įsigaliojimo dienos, nes tas straipsnis nebėra būtinas,
                  
               PRIĖMĖ ŠĮ SPRENDIMĄ:
         
            1 straipsnis
            Europos Sąjungos vardu patvirtinamas Protokolas, kuriuo iš dalies keičiamas 2007 m. balandžio 25 ir 30 d. pasirašytas Europos bendrijos bei jos valstybių narių ir Jungtinių Amerikos Valstijų oro susisiekimo susitarimas, (3) (toliau – Protokolas).
         
         
            2 straipsnis
            Tarybos pirmininkas Sąjungos vardu pasikeičia Protokolo 10 straipsnyje numatytomis diplomatinėmis notomis.
         
         
            3 straipsnis
            Sprendimo 2010/465/ES 5 straipsnis nebetaikomas nuo šio sprendimo įsigaliojimo dienos.
         
         
            4 straipsnis
            Šis sprendimas įsigalioja jo priėmimo dieną.
         
         
            Priimta Briuselyje 2022 m. sausio 25 d.
            
               
                  Tarybos vardu
               
               
                  Pirmininkas
               
               C. BEAUNE
            
         
         
            (1)  2021 m. gruodžio 14 d. pritarimas (dar nepaskelbta Oficialiajame leidinyje).
         
            (2)  2010 m. birželio 24 d. Tarybos ir Taryboje posėdžiavusių Europos Sąjungos valstybių narių Vyriausybių atstovų sprendimas 2010/465/ES dėl protokolo, kuriuo iš dalies keičiamas Europos bendrijos bei jos valstybių narių ir Jungtinių Amerikos Valstijų oro susisiekimo susitarimas, pasirašymo ir laikino taikymo (OL L 223, 2010 8 25, p. 1).
         
            (3)  Protokolo tekstas paskelbtas OL L 223, 2010 8 25, p. 3 kartu su sprendimu dėl jo pasirašymo.